Šiame vadove
rodome, kaip teisingai naudoti Movymia švirkštiklį.
Movymia švirkštiklį sudaro šios dalys:
Dabar nuosekliai parodysime viską,
ką reikia žinoti atliekant kasdienes injekcijas.
Šio švirkštiklio viduje yra užtaisas
ir jis jau paruoštas naudoti.
Kruopščiai nusiplaukite rankas muilu,
kad sumažintumėte infekcijos riziką.
Įsitikinkite, kad turite šiuos reikmenis: Movymia švirkštiklį su įstatytu užtaisu,
tinkamą švirkštiklio adatą
ir nepraduriamą aštrių atliekų talpyklę panaudotoms adatoms.
Dabar pritvirtinsime naują adatą.
Atkreipkite dėmesį:
šią procedūrą reikia atlikti kiekvieną dieną,
prieš kiekvieną injekciją.
Pirmiausia nulupkite apsauginę plėvelę.
Dabar prisukite adatą ant užtaiso laikiklio sukdami ją pagal laikrodžio rodyklę.
Įsitikinkite, kad adata teisingai ir tvirtai pritvirtinta prie užtaiso laikiklio.
Nuimkite ir pasidėkite išorinį adatos gaubtelį,
tada nuimkite ir išmeskite vidinį adatos gaubtelį,
Švirkštiklis paruoštas injekcijai.
Nustatykite fiksuotą 80 mikrolitrų paros dozę sukdami dozavimo rankenėlę pagal laikrodžio rodyklę,
kol ji sustos ir jos nebebus galima pasukti.
Įsitikinkite, kad dozatoriaus langelyje matomas strėlės ženklas
yra prie indikatoriaus brūkšnelio.
Nustatant dozę švirkštiklis spragsės
ir jūs jusite tam tikrą pasipriešinimą.
Nebandykite dozavimo rankenėlės pasukti daugiau.
Jei užtaise yra mažiau nei 80 mikrolitrų,
dozavimo rankenėlės neįmanoma pasukti pagal laikrodžio rodyklę iki strėlės ženklo.
Tokiu atveju nuimkite adatą,
pakeiskite užtaisą ir vėl jį užtaisykite
kaip nurodyta švirkštiklio paruošimo instrukcijoje.
Pasirinkite tinkamą injekcijos vietą
ir paruoškite odą pagal gydytojo rekomendaciją.
Nykščiu ir rodomuoju pirštu švelniai suimkite
odą ant pilvo ar šlaunies, kad susiformuotų raukšlė,
ir statmenai beskite adatą į odą.
Dabar spauskite injekcijos mygtuką, kol dozės indikatorius grįš į pradinę padėtį.
Palaikykite adatą odoje dar 6 sekundes.
Atsargiai ištraukite švirkštiklį.
Patikrinkite, ar dozatoriaus langelyje matomas pradinės padėties indikatorius,
kad įsitikintumėte, jog suleista visa dozė.
Dabar nuimkime ką tik panaudotą adatą.
Išorinį adatos gaubtelį atsargiai uždėkite ant adatos.
Kad nuimtumėte adatą, pasukite ją prieš laikrodžio rodyklę.
Tinkamai išmeskite.
Po kiekvieno naudojimo vėl uždėkite švirkštiklio gaubtelį.
Užtaiso neišimkite kol jis nepasibaigia.
Svarbu
iš karto po panaudojimo švirkštiklį su užtaisu įdėti atgal į šaldytuvą,
kuriame turi būti 2 °C – 8 °C temperatūra.